stanford-oval/wikipedia huggingface dataset:
ซุนเขียน
ดูเพิ่ม

รายชื่อตัวละครในสามก๊ก
โตเกี๋ยม
| ด ค กบุคคลสำคัญในยุคสิ้นราชวงศ์ฮั่น (ค> ศ. 189-220) |
| --- | --- |
จักรพรรดิ:  จักรพรรดิฮั่นหลิง (พระเจ้าเลนเต้)  จักรพรรดิฮั่นเซ่า (หองจูเปียน)  จักรพรรดิฮั่นเซี่ยน (พระเจ้าเหี้ยนเต้/หองจูเหียบ) 
พระมเหสีและพระสนม:  พระนางตังไทฮอ  พระนางโฮเฮา  พระสนมอองบีหยิน  พระสนมถัง  พระนางฮกเฮา  พระสนมตังกุยฮุย  พระนางโจเฮา 
ผู้สำเร็จราชการ:  โฮจิ๋น  ตั๋งโต๊ะ  อ้องอุ้น  ลิฉุย  กุยกี  โจโฉ  โจผี 
ขุนศึก:  กองซุนก๋ง  กองซุนของ  กองซุนจ้าน  กองซุนตู้  กิมสวน  โกกัน  ขงมอ  ขงหยง  เค้าก๋อง  เงียมแปะฮอ  จางหอง  ฉกหยง  ชื่อเซี่ย  ซุนกวน  ซุนเกี๋ยน  ซุนเซ็ก  เต๊งหงวน  เตียวก๊ก  เตียวสิ้ว  เตียวหอม  เตียวฬ่อ  เตียวเอี๋ยง  เตียวเอี๋ยน  โตเกี๋ยม  เปาสิ้น  เปียนจาง  ม้าเฉียว  ม้าเท้ง  ลิโป้  เล่ากี๋  เล่าจ๋อง  เล่าเจี้ยง  เล่าเตา  เล่าปี่  เล่าเปียว  เล่าเอี๋ยน  หลิวสฺวิน  เล่าหงี  เล่าอิ้ว  หันซุย  อ้วนซง  อ้วนถำ  อ้วนสุด  อ้วนเสี้ยว  อ้วนอุ๋ย  อ้วนฮี  อองของ  อองลอง  เอียวฉิว  ฮันเหียน  ฮันฮก 
ขุนนางฝ่ายพลเรือน:  กองซุนอวด  กันหยง  กากุ๋ย  กาเซี่ยง  กัวเต๋า  กุยแก  เก๊งเหลียง  เก๊งอวด  เกียวก๊กโล  โกกัน  เขาเฉียว  เขาฮิว  งอสิด  จงฮิว  จิวยี่  จูกัดกิ๋น  จูกัดเหลียง (ขงเบ้ง)  จูฮี  โจโก๋  ชีสิว  ชีซี  ซัวหยง  ซินเป๋ง  ซินผี  ซุนเขียน  ซุนฮก  ซุนฮิว  ซุยตำ  ตังสิน  ตันก๋ง  เต๊งไก๋  เตียนห้อง  เตียวกั๋ง  เตียวเจียว  เตียวเมา  เตียวสง  เตียวอุ๋น  เตียวเหียน  เทียหยก  บังทอง  บิต๊ก  บิฮอง  มอกาย  ม้าเลี้ยง  ลกซุน  ลิยู  ลิห้อม  ลู่คัง  เล่าจ๋อง  เล่าต้าย  เล่าฮก  โลซก  โลติด  สิมโพย  สุมาหลัง  สุมาหอง  สุมาจุ้น  สุมาอี้  หวดเจ้ง  อ๋องก้าย  อ้วนอิ๋น  อ้วนอุ๋ย  อองสิ้ว  อองซัน  อุยของ  เอียวสิ้ว  ฮองกี๋  ฮัวหิม  แฮหัวอัน 
ขุนนางฝ่ายทหาร:  กวนเป๋ง  กวนอู  กิเหลง  กำเหลง  กุยห้วย  เกียงขิม  โกซุ่น  โกลำ  เคาทู  ชัวมอ  งอเก๋ง  งออี้  งอหลัน  งักจิ้น  งันเหลียง  งิวขิ้ม  งิวฮู  งุยซก  เงียมหงัน  เงียมอี๋  จงป้า  จิวท่าย  จิวซุน  จิวอิ๋น  เจียวขิม  จูล่ง  จูตี  จูหวน  จูเหลง  จูเหียน  โจจิ๋น  โจเจียง  โจซุน  โจป้า  โจเมา  โจเสง  โจหยิน  โจหอง  โจฮิว  ชีเซ่ง  ซงเหียน  ซิหลง  ซีเอ๋ง  ซุนเกียว  ซุนเจ้ง  ซุนเซียง  ซุนเปิน  ซุนฟู่  โซหุย  ตังสิด  ตันเซ็ก  ตันบู  เตงฮอง  เตียนอุย  เตียวคับ  เตียวเจ  เตียวเลี้ยว  เตียวหยิม  เตียวหุย  เตียวอุ๋น  เตียวโอย  เทียเภา  ไทสูจู้  บังเต๊ก  บุนทิว  บุนเพ่ง  เบ้งตัด  เปาจิด  เปาสูหยิน  พัวเจี้ยง  ม้าต๋ง  ม้าเทียด  ม้าฮิว  ลิซก  ลิเงียม  ลิเตียน  ลิกอง  ลิบอง  ลิบ้อง  ลิต้าย  ลิอุยหอง  ลีถอง  เล่งโฉ  เล่งทอง  เล่ากี๋  เล่าชุน  เล่าผวน  เล่าเพ็ก  เล่าฮอง  เลียงหิน  เลียวฮัว  วัวเหลง  หมันทอง  หวนเตียว  หลันเป้ง  หองจอ  หันเซียม  อองเป๋ง  อ่องหอง  อิกิ๋ม  อิเขง  อินเล้  อุยก๋วน  อุยกาย  อุยเอี๋ยน  เอียวฮอง  ฮองตง  ฮองฮูสง  ฮันต๋ง  ฮันโฮ  ฮัวหยง  เฮาเฉีย  เฮาเสง  แฮหัวตุ้น  แฮหัวเอี๋ยน 
สตรีสำคัญ:  กำฮูหยิน  งอฮูหยิน  จาง ชุนหัว  ชัวฮูหยิน  ซัวเอี๋ยม  ซินเหียนเอ๋ง  ซุนฮูหยิน  ไต้เกี้ยว  บิฮูหยิน  เปียนสี  ปู้ฮูหยิน  ลิหลิงฉี  เสียวเกี้ยว  หวังอี้  อุ๋ยซี  เอียนสี 
บุคคลสำคัญอื่น ๆ:  กวนลอ  เกียดเป๋ง  เกียนสิด  จางจ้งจิ่ง  เจียวก้าน  โจงั่ง  โจจู๋  โจฉอง  โจหิม  โจสิด  ชิวลี่จฺวี  ซุนของ  เตียนติ๋ว  ปื่งเหยฺวียน  เป๊กตุ้น  ยีเอ๋ง  สิบขันที  สุมาเต๊กโช  หลิวเป้า  อิเกียด  อุยสิง่าน  ฮัวโต๋
ซูกาเบบส์

| ซูกาเบบส์ |
| --- | --- |
(ซ-ข) Mutya Buena, Heidi Range, Keisha Buchanan
ข้อมูลพื้นฐาน
ที่เกิด: ลอนดอน อังกฤษ
แนวเพลง: ป็อป, อาร์แอนด์บี, เออร์เบิน, อีเลกโทรนิก
เครื่องดนตรี: เสียงร้อง
ช่วงปี: 1998–ปัจจุบัน
ค่ายเพลง: London (1998-2001) Island (2001-ปัจจุบัน) Roc Nation (2009-ปัจจุบัน)

สมาชิก: Heidi Range Amelle Berrabah Jade Ewen
อดีตสมาชิก: Keisha Buchanan Mutya Buena Siobhán Donaghy

เว็บไซต์: Sugababes.com
ซูกาเบบส์ (อังกฤษ: Sugababes) เป็นทรีโอแนวป็อปสัญชาติอังกฤษจากลอนดอน ประกอบด้วยสมาชิกคือ ไฮดี เรนจ์, อเมลล์ เบอร์ราบาห์และเจด อีเวน
กลุ่มก่อตั้งในปี 1998 โดยสมาชิกดั้งเดิม ซิโอบาน โดนาฮี, มัตยา บูเอนาและคีชา บูชานัน หลังจากที่ประสบความสำเร็จในช่วงแรกโดนาฮีได้ออกจากวงไปเนื่องจากข้อถกเถียงกัน และเรนจ์เข้าสู่วงในปี 2001 หลังจากนั้นก็ประสบความสำเร็จ โดยมีซิงเกิลอันดับ 1 ซิงเกิลแรกของวงที่ชื่อ  "Freak Like Me" จากอัลบั้ม Angels with Dirty Faces ออกในปี 2002และยังมีซิงเกิลติดชาร์ตอันดับ 1 อีกอย่าง  "Round Round" และ "Hole in the Head" หลังจากนั้นได้เกิดการเปลี่ยนสมาชิกอีกในเดือนธันวาคม 2005 โดยบูเอนาออกจากวงเพื่อไปอยู่กับลูกที่เพิ่งเกิดต้นปี แทนที่โดยเบอร์ราบาห์ และในเดือนกันยายน 2009 วงประกาศออกมา หลังจากที่บูชานันอยู่วงมา 11 ปีก็ขอออกจากวง โดยแทนที่โดยผู้เข้าแข่งขันยูโรวิชัน อีเวน โดยอีเวนได้บันทึกเสียงโดยทันทีในผลงานอัลบั้มชุด Sweet 7 หลังจากการเปลี่ยนสมาชิกวงมีซิงเกิลติดท็อป 10 ยูเคกับเพลง "About a Girl"
ซูกาเบบส์ออกซิงเกิล 27 ซิงเกิล มี 6 ซิงเกิลติดอันดับ 1 ในสหราชอาณาจักรและ 24 ซิงเกิลติดท็อป 20 และมี 18 ซิงเกิลติดท็อป 10 ในสหราชอาณาจักร พวกเธอยังได้รับรางวัลบริตอวอร์ด ในชื่อกลุ่มศิลปินอังกฤษที่ประสบความสำเร็จที่สุดในคริสต์ศตวรรษที่ 21
ซูกาเบบส์ ออกอัลบั้มที่ 7 Sweet 7 อัลบั้มแรกหลังเซ็นสัญญากับค่ายของเจย์-ซีที่ชื่อ ร็อกเนชัน ในเดือนมีนาคม 2009 อัลบั้มยังได้ร่วมงานกับนี-โย, เรดวัน, สตาร์เกต, ไรอัน เทดดี, เฟอร์นันโด การิเบย์ และสมีซซิงตันส์ นอกจากนั้นยังร่วมงานกับฌอน คิงสตัน โดยอัลบั้มชุด  Sweet 7 มีสมาชิกใหม่คือเจด อีเวน ออกขายวันที่ 15 มีนาคม 2010 ในสหราชอาณาจักร
ซูซาน วิคลันด์

ซูซาน วิคลันด์ (อังกฤษ: Susan Wicklund, เกิดปี 1954) เป็นแพทย์ชาวอเมริกัน เธอเป็นผู้ประกอบการทำแท้งคนเดียวในหลายพื้นที่ของภูมิภาคมิดเวสต์จนเกษียณอายุ และเธอเป็นเป้าโจมตีของกลุ่มก่อความรุนแรงต่อต้านการทำแท้งมาโดยตลอด
เธอเปิดคลินิกของตัวเองในเดือนกุมภาพันธ์ 1993 ในชื่อคลินิกสตรีเมาเตนคันทรี (Mountain Country Women's Clinic) ในโบซแมน รัฐมอนแทนา โดยซื้ออาคารของอดีตแพทย์วัย 72 ปีที่เคยได้ยินเรื่องราวของเธอและรับรู้ถึงแรงกดดันที่เธอแยกรับและยินดีขายอาคารให้กับเธอ
วิคลันด์เคยเผชิญกับการขู่ฆ่า, ทำร้ายร่างกาย, ถูกแอบติดตาม และคุกคามโดยกลุ่มต่อต้านสิทธิการทำแท้ง ส่งผลให้เธอต้องมีแผนในการป้องกันตัวเอง เช่น ปลอมตัวโดยสวมวิกและแต่งหน้าอย่างหนัก, พกปืนรีวอลเวอร์ที่มีกระสุนบรรจุติดตัว, สวมชุดป้องกันกระสุน, จ้างอารักขาส่วนบุคคล, มีสุนัขอารักขาติดตัว, เดินทางอ้อมออกนอกเส้นทางขณะกลับบ้านเพื่อไม่ให้กลุ่มต่อต้านรู้ว่าเธออาศัยอยู่ที่ไหน และเปลี่ยนแปลงเวลาในการทำกิจวัตรประจำวันไปเรื่อย ๆ ไม่ให้เป็นที่คาดเดาได้ นอกจากนี้ คลินิกของเธอ ทั้งคลินิกสตรีเมาเตนคันทรี (Mountain Country Women's Clinic) และองค์การสุขอนามัยสตรีฟาร์โก (Fargo Women's Health Organization) ล้วนเคยถูกเป็นเป้าการลอบวางเพลิง, โจมตีด้วยกรด และการใช้กำลังบุกเข้ารุกราน
ซุ้มกาลิลี

สำหรับความหมายอื่น ดูที่ โถงทางเข้าโบสถ์คริสต์
ซุ้มกาลิลี (อังกฤษ: 'Galilee' (church architecture)) คือมุขทางเข้า หรือ ชาเปลด้านตะวันตกของบางคริสต์ศาสนสถานที่มีไว้สำหรับผู้สำนึกบาปมารอก่อนที่จะได้รับอนุญาตให้เข้าไปภายในตัววัดได้ หรือเป็นที่ใช้ในการพบปะเมื่อนักบวชมีธุรกิจกับสีกา
หลักฐานแรกที่กล่าวถึงปฏิมณฑลชนิดนี้อาจจะพบใน “Consuetudines cluniacensis” โดยอัลริค หรือใน “Consuetudines cenobii cluniacensis” โดยเบอร์นาร์ดแห่งคลูนี แต่คำนิยามของปฏิมณฑลชนิดนี้ค่อนข้างกำกวม ฉะนั้นลักษณะโครงสร้างจึงไม่อาจจะบอกได้ว่าเป็นการบรรยายของคลูนีได้อย่างแน่นอน
ตัวอย่างซุ้มกาลิลีที่ยังมีให้เห็นคือที่มหาวิหารเดอแรม มหาวิหารอีลี และ มหาวิหารลิงคอล์น
ดูเพิ่ม

แผนผังคริสต์ศาสนสถาน
ส่วนประกอบของคริสต์ศาสนสถาน
ซุปครีมเห็ด

| --- | --- |

ประเภท: ซุป
ส่วนผสมหลัก: รูส์, ครีม หรือ นม, เห็ด หรือ น้ำบรอธเห็ด
 ตำราอาหาร: ซุปครีมเห็ด   สื่อ: ซุปครีมเห็ด
ซุปครีมเห็ด (อังกฤษ: Cream of mushroom soup) คือซุปชนิดหนึ่งซึ่งเป็นรูส์แบบบางโดยใช้ครีม หรือ นม และถูกเพิ่มด้วยเห็ด หรือ น้ำบรอธเห็ด ซุปชนิดนี้เป็นที่รู้จักอย่างแพร่หลายให้ทวีปอเมริกาเหนือจากการผลิตเป็นอาหารกระป๋อง ซุปครีมเห็ดมักจะถูกใช้เป็นส่วนประกอบในอาหารประเภทคัสเซอโรล และคอมฟอร์ตฟูด ซึ่งการใช้ดังกล่าวก็คล้ายคลึงกับการใช้น้ำเกรวีรสเห็ด
ประวัติ

ซุปที่ทำมาจากครีมและเห็ดนั้นมีประวัติการทำที่ยาวนานก่อนที่จะถูกทำมาผลิตเป็นอาหารกระป๋อง ในอาหารอิตาลีโบราณ (ซัลซาคอลลา) และอาหารฝรั่งเศส (เบชาแมล) ซึ่งเป็นครีมซอสหรือซุปมีพื้นฐานมาจากองค์ประกอบเหล่านี้มาหลายร้อยปีแล้ว สำหรับในสหรัฐบริษัท Campbell Soup Company ได้เริ่มทำการผลิตซุปครีมเห็ดในปี ค.ศ. 1934 ซึ่งมันก็ได้กลายเป็นอาหารประเภทซุปที่เป็นที่รู้จักเป็นอย่างมาก
ในระดับภูมิภาค

สำหรับซุปครีมเห็ดกระป๋องนั้นได้ถูกนิยามว่าเป็น "อเมริกาส์เบชาแมล" (อังกฤษ: America's béchamel)  ในรัฐมินนิโซตาส่วนประกอบมักจะถูกนิยามว่า "ลูเทอแรนบินเดอร์" (อังกฤษ: Lutheran binder) ซึ่งอิงมาจากวิธีการเพิ่มความข้น และมันมีความโดดเด่นในสูตรอาหารจานร้อนโดยเฉพาะในตำราอาหารของคริสตจักรนิกายลูเทอแรน
ซุปครีมเห็ดในรูปแบบกระป๋องตรา Campbell's
ซูกัส

ชูกัส (อังกฤษ: Sugus) เป็นยี่ห้อลูกอมรสผลไม้สัญชาติสวิตเซอร์แลนด์ มีลักษณะเฉพาะคือเป็นรูปสี่เหลี่ยมจัตุรัส ห่อด้วยกระดาษไข ใช้อมและเคี้ยว  ปัจจุบันเป็นผลิตภันฑ์ในเครือของ คราฟต์ (Kraft Foods) บริษัทผู้ผลิตอาหารและเครื่องดื่มขนาดใหญ่ที่สุดของสหรัฐอเมริกา (อันดับสองของโลก รองจากเนสต์เล่)
ลูกอมซูกัส เป็นที่นิยมในประเทศแถบเอเชีย และยุโรป โดยเฉพาะในอินโดนีเซีย ฮ่องกง จีน โปรตุเกส โรมาเนีย สเปน สวิตเซอร์แลนด์ และประเทศไทย
แหล่งข้อมูลอื่น

รูปภาพเกี่ยวกับซูกัส ที่ฟลิคเกอร์
เว็บไซต์ของบริษัทผู้ผลิต[ลิงก์เสีย] (ฝรั่งเศส)/(เยอรมัน)
ซีแซด 75

|  ซีแซด 75  |
| --- | --- |

ชนิด: ปืนพกกึ่งอัตโนมัติ
แหล่งกำเนิด:  เช็กเกีย
บทบาท
ประจำการ: 1976-ปัจจุบัน
ประวัติการผลิต
ช่วงการออกแบบ: 1975
บริษัทผู้ผลิต: เชสก้า ซโบรโยฟก้า (ซีแซด)
ช่วงการผลิต: 1976-ปัจจุบัน
จำนวนที่ผลิต: 1,000,000 กระบอก (ในปี ค.ศ. 2007)
ข้อมูลจำเพาะ
ความยาว: 206.3 mm (8.12 in)
ความยาวลำกล้อง: 120 mm (4.7 in)
ความกว้าง: 32.6 mm (1.28 in)
ความสูง: 138 mm (5.4 in)

กระสุน: 9x19 มิลลิเมตร 9x21 มิลลิเมตร
ระยะหวังผล: 25 m (82 ft)
ระบบป้อนกระสุน: 15 นัด
ซีแซด 75 (อังกฤษ: CZ 75) เป็นปืนพกกึ่งอัตโนมัติที่ผลิตจากประเทศเช็กเกีย เริ่มผลิตในปี ค.ศ. 1975 จัดเป็นปืนขนาดกระสุน 9 มิลลิเมตรต้นแบบ หรือที่เรียกว่า วันเดอร์ไนท์ (Wonder Nine) ถือเป็นปืนพกที่นิยมทั่วไปมากที่สุดในโลก ทั้งมีการนำไปผลิตลอกเลียนแบบในหลายๆ ประเทศ ซีแซด 75 รวบรวมจุดเด่นของปืนสามแบบสามยี่ห้อ คือ ซองกระสุนสองแถวลูกดกเช่นกับ บราวนิง ไฮ-พาวเวอร์ โครงปืนกับระบบขัดกลอนเช่นกับ ซิก ซาวเออร์ พี 210 และใช้ไกดับเบิล/ซิงเกิล เช่นเดียวกับวอลเธอร์ P38
ช่วงคริสต์ทศวรรษ 1980 ผู้ผลิตส่วนใหญ่เปลี่ยนวัสดุการผลิตจากเหล็กเป็นอะลูมิเนียมอัลลอยด์ ในขณะที่ซีแซดก็ยังคงผลิตปืนโดยใช้วัสดุเหล็กจนกระทั่งในคริสต์ทศวรรษที่ 2000 ซีแซดจึงหันมาผลิตปืนพกด้วยวัสดุอะลูมิเนียมอัลลอยด์ ในรุ่น ซีแซด 75 พี 01 และในปี ค.ศ. 2003 ซีแซด 75 ได้รับการรับรองเป็นปืนมาตฐานของนาโต้
รุ่น

ปืนพกชนิดนี้มีหลายรุ่น ดังต่อไปนี้
รุ่น > 75 แบบโครงเหล็ก

CZ 75
CZ 75 B
CZ 75 BD
CZ 75 B Stainless
CZ 75 B Omega
CZ 75 B SA
CZ 75 B DAO
รุ่น > 75 คอมแพ็ก

CZ 75 Compact
CZ 75 D
CZ 75 SemiCompact
CZ P-01
CZ P-01 Omega Convertible
CZ P-06
CZ 40-B/Colt Z-40
CZ 40-P
ประเทศผู้ใช้งาน

บราซิล
บัลแกเรีย[ต้องการอ้างอิง]
ชิลี[ต้องการอ้างอิง]
เช็กเกีย
อียิปต์
เอลซัลวาดอร์
ฟินแลนด์
จอร์เจีย
กรีซ[ต้องการอ้างอิง]
ฮอนดูรัส
อิสราเอล[ต้องการอ้างอิง]
คาซัคสถาน
ลิเบีย
เม็กซิโก
มาซิโดเนียเหนือ
ฟิลิปปินส์[ต้องการอ้างอิง]
โปแลนด์
รัสเซีย
เซอร์เบีย
สิงคโปร์
สโลวาเกีย
แอฟริกาใต้[ต้องการอ้างอิง]
สเปน[ต้องการอ้างอิง]
ไทย ถูกใช้ประจำการในกองทัพบกไทย[ต้องการอ้างอิง]
ตุรกี
สหรัฐ
ประเทศผู้ใช้งาน > ประเทศที่ผลิตลอกเลียนแบบ

ชิลี FAMAE เอฟเอ็น-750
จีน โนรินโค เอ็นซี-75
อิตาลี เรนาโต กัมบาร์ G90
อิตาลี ตานโฟร์กีโอ ทีแซด-75
อิสราเอล ไอเอ็มไอ เจโค 941 and Magnum Research Baby Eagle
โรมาเนีย ปืนพกรุ่น 2000
เกาหลีเหนือ แบ็กดูซัน "백두산권총"
ฟิลิปปินส์ อาร์มสคอร์ เอ็มเอ พี1
ซูดาน
สวิตเซอร์แลนด์
สวิตเซอร์แลนด์ ไอทีเอ็ม เอ็มที-84
ตุรกี
สหราชอาณาจักร เจเอสเแอล สปีตไฟ
สหรัฐ เบร็น เท็น
สหรัฐ สปริงฟิวส์ อาร์มอย พี9
ซุน ลี่

| ซุน ลี่ |
| --- | --- |

สารนิเทศภูมิหลัง
เกิด:  (1982-09-26) 26 กันยายน ค.ศ. 1982 (42 ปี)
คู่สมรส: เติ้งเชา
ปีที่แสดง: 2001-ปัจจุบัน
ผลงานเด่น: เฝิงเชิงเชิง จาก Shanghai Bund (2007)  ฉี่หลาน จาก The Lost Bladesman (2011)
ฐานข้อมูล
IMDb
ซุน ลี่  (จีนตัวย่อ: 孙俪; จีนตัวเต็ม: 孫儷; พินอิน: Sūn Lì, อังกฤษ: Betty Sun, Susan Sun) เป็นนักแสดงสาวชาวจีน เกิดเมื่อวันที่ 26 กันยายน ค.ศ. 1982 ที่เซี่ยงไฮ้ ประเทศจีน
ซุน ลี่เรียนการแสดงและการเต้นมาตั้งแต่อายุ 5 ขวบ โดยจบการศึกษาจากสถาบันวัฒนธรรมตะวันออกเซี่ยงไฮ้
มีชื่อเสียงจากการรับบท เฝิงเชิงเชิง นางเอกจากละครโทรทัศน์เรื่อง Shanghai Bund (เจ้าพ่อเซี่ยงไฮ้ หักเหลี่ยมมังกร) คู่กับ หวง เสี่ยวหมิง ในปี ค.ศ. 2007 ที่สร้างมาจากละครโทรทัศน์ชื่อดังในปี ค.ศ. 1980 เรื่อง The Bund หรือ (เจ้าพ่อเซี่ยงไฮ้) ที่นำแสดงโดย โจว เหวินฟะ และหลี่ เหลียงเหว่ย
นอกการแสดงแล้ว ซุน ลี่ยังได้มีโอกาสร้องเพลงประกอบในละครโทรทัศน์บางเรื่องที่แสดงด้วย
ด้านชีวิตครอบครัว สมรสกับ เติ้งเชา นักแสดงหนุ่มชาวฮ่องกงที่เคยมีผลงานร่วมแสดงกันมา เมื่อกลางปี ค.ศ. 2011 โดยทั้งคู่คบหาดูใจกันมานานกว่า 6 ปี  และทั้งคู่ได้จดทะเบียนสมรสกันอย่างถูกต้องตามกฎหมาย ทั้งคู่มีบุตรด้วยกัน 2 คน และซุน ลี่ก็ได้โอนสัญชาติเป็นฮ่องกงเมื่อต้นปี ค.ศ. 2013 ท่ามกลางเสียงวิจารณ์ว่าเพื่อหลีกเลี่ยงนโยบายที่ให้ประชาชนมีบุตรเพียงคนเดียวของรัฐบาลจีน
ผลงานด้านการแสดง > ภาพยนตร์

| ปี | เรื่อง | รับบท | หมายเหตุ |
| --- | --- | --- | --- |

| 2001 | Ge Ge Shu | Ling Ling |  |
| 2006 | Fearless | Yue Ci (Moon) |  |
| 2008 | Painted Skin | Xia Bing |  |
| 2009 | Iron Road | Little Tiger |  |
| 2009 | Kung Fu Cyborg | Zhou Shumei |  |
| 2010 | Just Another Pandora's Box | Rose |  |
| 2011 | The Lost Bladesman | Qilan |  |
| 2011 | Mural | Shao Yao |  |
| 2014 | Just Another Margin | Jin Ling |  |
| 2014 | The Breakup Guru | Herself | Cameo |
| 2015 | Devil and Angel | Zha Xiaodao |  |
| 2018 | Shadow |  |  |
ผลงานด้านการแสดง > ละครโทรทัศน์

| ปี | เรื่อง | รับบท | หมายเหตุ |
| --- | --- | --- | --- |
| 2001 | Romance in the Rain | Dancer |  |
| 2003 | Goddess of Mercy | An Xin |  |
| 2003 | Yi Shuang Xiu Hua Xie | Lin Ying |  |
| 2004 | A Ray of Sunshine | Yi Aiyuan/Yi Chuanxia |  |
| 2004 | Hong Fen Shi Jia | Yao Zhi |  |
| 2004 | Crimson Romance | Zhou Xiaobai |  |
| 2005 | Feng Yu Xi Guan | Xie Tianhui |  |
| 2005 | Days and a Bureau | Zhu Wanqiu |  |
| 2005 | Happiness as Flowers | Du Juan |  |
| 2005 | Emerald on the Roof | Mo Jiaqi |  |
| 2007 | Shanghai Bund | Feng Chengcheng |  |
| 2007 | Yi Shi Qing Yuan | Ji Wen |  |
| 2008 | Tian Mi Mi | Ye Qing |  |
| 2009 | Auntie Duohe | Duo He |  |
| 2011 | เจินหวน จอมนางคู่แผ่นดิน | เจินหวน |  |
| 2013 | Hot Mom! | Xia Bing |  |
| 2015 | หมี่เยี่ย จอมนางเหนือมังกร | หมี่เยี่ย |  |
| 2017 | Nothing Gold Can Stay | Zhou Ying |  |
แหล่งข้อมูลอื่น

จาก IMDb
ซูซีแอนด์เดอะแบนชีส์

| ซูซีแอนด์เดอะแบนชีส์ |
| --- | --- |
ซูซีแอนด์เดอะแบนชีส์ ซ-ข: Steven Severin, Siouxsie Sioux และ Budgie
ข้อมูลพื้นฐาน
รู้จักในชื่อ: Janet and the Icebergs
ที่เกิด: ลอนดอน อังกฤษ
แนวเพลง: พังก์ร็อก โพสต์พังก์ กอทิกร็อก ออลเทอร์นาทิฟร็อก
ช่วงปี: 1976–1996, 2002
ค่ายเพลง: Polydor, Geffen, Sanctuary

สมาชิก: Siouxsie Sioux Steven Severin Budgie
อดีตสมาชิก: Sid Vicious Marco Pirroni Kenny Morris Peter Fenton John McKay John McGeoch Robert Smith John Valentine Carruthers Martin McCarrick Jon Klein Knox Chandler

เว็บไซต์: www.siouxsieandthebanshees.co.uk
ซูซีแอนด์เดอะแบนชีส์ (อังกฤษ: Siouxsie and the Banshees) เป็นวงร็อกอังกฤษ ก่อตั้งวงในปี ค.ศ. 1976 โดยนักร้อง ซูซี ซู และมือเบส สตีเวน เซเวริน
เมื่อแรกเริ่มวงได้มีส่วนในการเคลื่อนไหวของพังก์ร็อกอังกฤษ วงค่อย ๆ พัฒนาอย่างรวดเร็ว ได้สร้าง "รูปแบบโพสต์พังก์" ที่ขัดกับดนตรีจังหวะและการทดลองเรื่องเสียง" เดอะไทมส์ เคยกล่าวว่าซูซีแอนด์เดอะแบนชีส์ ว่า "เป็นหนึ่งในนักดนตรีที่กล้าเสี่ยงกับดนตรีที่ไม่ประนีประนอมได้อย่างกล้าหาญ ในยุคแห่งโพสต์พังก์"
วงยังได้เป็นแรงบันดาลใจในการสร้างสรรค์และพัฒนา ให้กับแนวกอทิกร็อกและดนตรีของพวกเขายังได้รวมองค์ประกอบของดนตรีป็อปเข้ากับอาว็อง-การ์ด
ซุ้มชิโบเรียม

สำหรับความหมายอื่น ดูที่ ศาลา, ซุ้ม, ปะรำ หรือ พิดาน
“ซุ้มชิโบเรียม” เหนือแท่นบูชาภายในวัดซานตามาเรียอัซซันตาที่ลูยาโนในอิตาลี
ซุ้มชิโบเรียม (อังกฤษ: 'Ciborium') เป็นสิ่งก่อสร้างทางศาสนาที่เป็นซุ้มรองรับด้วยเสาสี่เสาที่ตั้งอยู่เหนือแท่นบูชาภายในบาซิลิกาหรือมหาวิหารหรือคริสต์ศาสนสถานอื่น ๆ ซุ้มชิโบเรียมอาจจะเรียกอย่างไม่ถูกต้องนักว่าเบญจา
ซุ้มชิโบเรียมที่มีชื่อเสียงที่สุดคือซุ้มเซนต์ปีเตอร์ ที่สมเด็จพระสันตะปาปาเออร์บันที่ 8 ทรงจ้างให้จานโลเรนโซ แบร์นินีให้ออกแบบโครงสร้างสำหรับตั้งเหนือที่ฝังศพนักบุญปีเตอร์ระหว่างการก่อสร้างมหาวิหารเซนต์ปีเตอร์ใหม่ในกรุงโรม แบร์นินีออกแบบซุ้มที่ประกอบด้วยเสาโซโลมอน (solomonic column) สี่เสาขนาดยักษ์รอบแท่นบูชาพร้อมด้วยหลังคา เสาโซโลมอนเดิมอุทิศให้แก่มหาวิหารโดยจักรพรรดิคอนสแตนตินที่ 1 ตามธรรมเนียมแล้วเชื่อกันว่าเป็นเสาที่มาจากวัดแห่งเยรุซาเล็ม แต่อันที่จริงแล้วเสาที่ว่าอาจจะมาจากวัดในไบแซนเทียม ส่วนล่างที่สุดของเสาของแบร์นินีเป็นร่องเกลียว ตอนกลางและตอนบนตกแต่งด้วยช่อมะกอกและใบเบย์ที่เต็มไปด้วยผึ้งและยุวเทพเล็กๆ ที่ฐานของเสาทุกเสามีตราอาร์มของสมเด็จพระสันตะปาปาเออร์บันที่ 8 และของตระกูลบาร์แบรินิที่มีสัญลักษณ์เป็นผึ้ง การออกแบบทำให้สร้างความรู้สึกว่าเกลียวม้วนตัวกันขึ้นไปทางตอนบนของซุ้ม
ดูเพิ่ม

ศาลา
คริสต์ศาสนสถาน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ซุ้มชิโบเรียม
ซูซูกิ คิซาชิ

| ซูซูกิ คิซาชิ |
| --- | --- |

ภาพรวม
บริษัทผู้ผลิต: ซูซูกิ
เริ่มผลิตเมื่อ: พ.ศ. 2552 - 2557
ตัวถังและช่วงล่าง
รูปแบบตัวถัง: ซีดาน 4 ประตู
รุ่นที่คล้ายกัน: โตโยต้า โคโรน่า/คัมรี่ ฮอนด้า แอคคอร์ด นิสสัน เซฟิโร่/เทียน่า มาสด้า 626/6 มิตซูบิชิ กาแลนต์ อีซูซุ อาสก้า ฮุนได โซนาต้า/ไอ40 เกีย ออพติมา แดวู เอสเปอโร/เลกันซา/แม็กนัส/ทอสก้า เชฟโรเลต มาลิบู ฟอร์ด ทอรัส/มอนดิโอ ซูบารุ เลกาซี ซีตรอง ซองเทีย/C5/DS5 เปอโยต์ 406/407/508 โฟล์กสวาเกน พัสสาท โอเปิล เวคตร้า/ซิกนัม/อินซีเนีย โฮลเด้น คอมมอเดอร์
ระยะเหตุการณ์
รุ่นก่อนหน้า: ซูซูกิ เวโรน่า
รุ่นต่อไป: ซูซูกิ เซียส
ซูซูกิ คิซาชิ (อังกฤษ: Suzuki Kizashi) เป็นรถยนต์นั่งขนาดกลาง (Mid-Size Car) ที่ผลิตโดยซูซูกิ เมื่อปี พ.ศ. 2552 ซูซูกิ คิซาชิ เป็นรถยนต์นั่งขนาดกลางรุ่นแรกของซูซูกิที่ซูซูกิพัฒนาด้วยตนเอง เนื่องจากในช่วงก่อนหน้านั้น ซูซูกิ มีรถขนาดกลางอยู่แล้วรุ่นหนึ่ง คือ ซูซูกิ เวโรน่า (อังกฤษ: Suzuki Verona) ซึ่งเป็นรถที่แลกเปลี่ยนกับแดวู มอเตอร์สผลิตในช่วงปี พ.ศ. 2547-2549 ในตลาดอเมริกา ซึ่งไม่ประสบความสำเร็จเท่าที่ควร แต่เนื่องจากในขณะนั้นซูซูกิต้องการขยายไลน์รถยนต์เพิ่มให้ครบทุกความต้องการ ซึ่งเป็นความหวังของซูซูกิ มอเตอร์เช่นกัน
ซูซูกิ คิซาชิ เป็นรถยนต์ที่มีชื่อแปลเป็นภาษาไทยได้ว่า โหมโรง เช่นเดียวกับคำว่า Prelude ซึ่งเป็นชื่อรถสปอร์ตรุ่นหนึ่งของฮอนด้า มีฐานการประกอบอยู่ที่ชิซุโอะกะ ประเทศญี่ปุ่น เริ่มจำหน่ายครั้งแรกในสหรัฐอเมริกาวันที่ 30 กรกฎาคม พ.ศ. 2552 และหยุดการจำหน่ายในเดือนพฤศจิกายน พ.ศ. 2555 เริ่มจำหน่ายในญี่ปุ่นวันที่ 21 ตุลาคม พ.ศ. 2552 เริ่มจำหน่ายในอเมริกาเหนือวันที่ 1 ธันวาคม พ.ศ. 2552 เริ่มจำหน่ายในออสเตรเลียและนิวซีแลนด์วันที่ 11 พฤษภาคม พ.ศ. 2553 และครั้งล่าสุดมีจำหน่ายที่อินเดีย วันที่ 2 กุมภาพันธ์ พ.ศ. 2554 โดยเป้าหมายคือการเป็นรถส่งสารแบรนด์ Suzuki DNA ให้แข็งแกร่งมากขึ้นพร้อมแข่งขันกับคู่แข่งซึ่งเป็นรถที่มีคุณภาพ มีรางวัลรับประกันได้ และขยายไลน์สินค้าให้ครอบคลุมทุกความต้องการนอกเหนือจากรถยนต์นั่งขนาดเล็ก รถจักรยานยนต์ และรถเอนกประสงค์
ซูซูกิ คิซาชิมีตัวถัง 1 แบบคือ ซีดาน 4 ประตู วางเครื่องยนต์อยู่ด้านหน้า มีระบบขับเคลื่อนล้อหน้าและระบบขับเคลื่อนสี่ล้อ ใช้เครื่องยนต์เบนซิน 2.4 ลิตร พร้อมกับเกียร์ธรรมดา 6 สปีด และเกียร์อัตโนมัติแบบ CVT มีระยะฐานล้อ 2,700 มม. ความยาว 4,650 มม. ความกว้าง 1,820 มม. และความสูง 1,480 มม.
ซูซูกิ คัลตัส เครสเซนท์

| ซูซูกิ คัลตัส เครสเซนท์ |
| --- | --- |

ภาพรวม
บริษัทผู้ผลิต: ซูซูกิ
เริ่มผลิตเมื่อ: พ.ศ. 2538 - พ.ศ. 2545
ตัวถังและช่วงล่าง
รูปแบบตัวถัง: ซีดาน 4 ประตู แฮทช์แบค 3 ประตู สเตชันวากอน 5 ประตู
รุ่นที่คล้ายกัน: โตโยต้า โคโรลล่า ฮอนด้า ซีวิค มิตซูบิชิ แลนเซอร์ มาสด้า 323/3 นิสสัน ซันนี่/ทีด้า/ซิลฟี เชฟโรเลต ครูซ ฟอร์ด เอสคอร์ท/เลเซอร์/โฟกัส แดวู นิวบีรา/ลาเซ็ตติ ฮุนได เอลันตร้า เกีย ซีเฟีย/เซราโต/ฟอร์เต เปอโยต์ 301/304/305/306/307/308/309 ซีตรอง C4/DS4 บีเอ็มดับเบิลยู 1 ซีรีส์ โอเปิล แอสตร้า โปรตอน เพอร์โซนา/เพรเว่ ซูบารุ อิมเพรสซ่า โฟล์กสวาเกน กอล์ฟ/เจ็ตตา อีซูซุ เจมินิ
ระยะเหตุการณ์
รุ่นก่อนหน้า: ไม่มี
ซูซูกิ คัลตัส เครสเซนท์ (อังกฤษ: Suzuki Cultus Crescent) หรืออีกชื่อหนึ่งคือ ซูซูกิ เอสทีม (อังกฤษ: Suzuki Esteem) เป็นรถยนต์นั่งขนาดเล็กรุ่นแรกของซูซูกิ เริ่มผลิตเมื่อปี พ.ศ. 2538 ปรับโฉมไมเนอร์เชนจ์เมื่อปี พ.ศ. 2541 และสิ้นสุดการผลิตในปี พ.ศ. 2545 โดยมีซูซูกิ เอริโอเข้ามาทดแทน แต่ในประเทศอินเดียนั้นมีการผลิตจนถึงปี พ.ศ. 2550 และมีการประกอบคัลตัส เครสเซนท์ในประเทศโคลอมเบีย ,อินเดีย ,อินโดนีเซีย ,ญี่ปุ่นและปากีสถาน
มีเครื่องยนต์เบนซินขนาด 1.3 ,1.5 ,1.6 และ 1.8 ลิตรและเครื่องยนต์ดีเซลขนาด 1.9 ลิตร มีเกียร์ 2 แบบให้เลือกซื้อคือเกียร์ธรรมดา 5 สปีดและเกียร์อัตโนมัติ 4 สปีด และมีตัวถังแฮทช์แบค 3 ประตู ซีดาน 4 ประตู และสเตชันวากอน 5 ประตู และมีระยะฐานล้อ 2,480 มม. มีความกว้าง 1,695 มม. มีความยาวของตัวรถหากเป็นรุ่นแฮทช์แบค 3 ประตู 3,870 มม. และรุ่นซีดานและสเตชันวากอน 4,375 มม.
คัลตัส เครสเซนท์เวอร์ชันไทยเปิดตัวเมื่อประมาณปี พ.ศ. 2538 ในชื่อเอสทีม มีตัวถังแบบเดียวคือซีดาน 4 ประตู โดยในขณะนั้นมีราคาเทียบเท่าคู่แข่งในยุคนั้น แต่ไม่ประสบความสำเร็จมากนัก เนื่องจากสาเหตุหลายประการ โดยเฉพาะชื่อชั้นของซูซูกิ มอเตอร์ ประเทศไทยในยุคนั้นยังไม่แข็งแกร่งพอที่จะทำให้เอสทีมประสบความสำเร็จ อีกทั้งในสมัยนั้น Suzuki ยังไม่มีโรงงานเป็นของตัวเอง ยังต้องสั่งนำเข้าจากประเทศญี่ปุ่น ราคาก็เลยแพงกว่าชาวบ้าน แล้วต้องม้วนเสื่อกลับบ้านไป
ซูซาน แบร์แรนเตส

| ซูซาน แมรี แบร์แรนเตส |
| --- | --- |
เกิด: 9 มิถุนายน พ.ศ. 2480 อังกฤษ
เสียชีวิต: 19 กันยายน พ.ศ. 2541 (61 ปี)
มีชื่อเสียงจาก: พระมารดาใน ซาราห์ ดัชเชสแห่งยอร์ก พระอัยยิกาใน เจ้าหญิงเบียทริซแห่งยอร์ก และ เจ้าหญิงยูเชนีแห่งยอร์ก
คู่สมรส: โรนัลด์ เฟอร์กูสัน เอกเตอร์ แบร์แรนเตส
บุตร: เจนิเฟอร์ เฟอร์กูสัน ซาราห์ ดัชเชสแห่งยอร์ก
บิดามารดา: ฟิตเฮอร์เบิร์ต ไรท์ ดอรีน วิงฟัลด์
ซูซาน แบร์แรนเตส (อังกฤษ: Susan Barrantes) เกิดเมื่อวันที่ 9 มิถุนายน 2480 ณ อังกฤษ เป็นบุตรสาวของ ฟิตเฮอร์เบิร์ต ไรท์ และ ดอรีน วิงฟัลด์ เธอจบการศึกษาจากโรงเรียนและเข้าเรียนที่วิทยาลัยเลขานุการ ในช่วงเปิดตัวฤดูกาล 2488 เธอได้รับการเสนอตัวเป็นนางสนองพระโอษฐ์แก่ สมเด็จพระราชินีนาถเอลิซาเบธที่ 2 แห่งสหราชอาณาจักร แต่เธอไม่รับคำตกลง ด้านชีวิตส่วนตัว เธอสมรสครั้งแรกกับ โรนัลด์ เฟอร์กูสัน เมื่อวันที่ มื่อวันที่ 17 มกราคม 2499 มีบุตรสาว 2 คนคือ
เจนิเฟอร์ เฟอร์กูสัน
ซาราห์ ดัชเชสแห่งยอร์ก
พวกเขาหย่าร้างกันในปี พ.ศ. 2517 และในปี 2518 เขาแต่งงานใหม่กับ เอกเตอร์ แบร์แรนเตส ไม่มีบุตร-ธิดา
เสียชีวิต

เมื่อวันที่ 19 กันยายน พ.ศ. 2541 ขณะออกจากฟาร์มปศุสัตว์ที่ซึ่งเธอเลี้ยงม้าโรเวอร์ 400 ตัว เธอขับรถชนกับรถบรรทุกอาหารเรโนลท์บนถนนสองเลนในชนบทที่ราบสูง คนขับรถเสียข้อเท้าหัก แต่เธอเสียชีวิตทันที สิริอายุ 61 ปี ซึ่งการตายของเธอนั้น เป็นระยะเวลาหลังการสิ้นพระชนม์ของ ไดอานา เจ้าหญิงแห่งเวลส์ พระวรชายาใน เจ้าชายชาลส์ เจ้าชายแห่งเวลส์ ผู้เป็นพระเชษฐาใน เจ้าชายแอนดรูว์ ดยุกแห่งยอร์ก อดีตพระชามาดาของเธอ และเธอยังเป็นพระสหายของ เจ้าชายชาลส์ เจ้าชายแห่งเวลส์ อีกด้วย
ซูซูกิ สแปลช

| ซูซูกิ สแปลช |
| --- | --- |

ภาพรวม
บริษัทผู้ผลิต: ซูซูกิ
เริ่มผลิตเมื่อ: พ.ศ. 2551 - 2557 (ญี่ปุ่น/ยุโรป)  พ.ศ. 2551 – 2558 (อินเดีย/อินโดนีเซีย)
ตัวถังและช่วงล่าง
ประเภท: รถยนต์นั่งซิตี้คาร์ (City Car)
รูปแบบตัวถัง: แฮทช์แบค 5 ประตู
รุ่นที่คล้ายกัน: เชฟโรเลต สปาร์ค ฟอร์ด กา ฮอนด้า บริโอ/อเมซ ฮุนได ไอ10 โอเปิล อดัม เกีย พิคานโต เปอโยต์ 107 ซีตรอง C1 ทาทา นาโน โฟล์กสวาเกน อัพ โตโยต้า เอโกะ/ไอคิว แดวู ทิโก เฟียต แพนด้า เฌอรี่ คิวคิว นาซา ซูเทรา
ระยะเหตุการณ์
รุ่นก่อนหน้า: ซูซูกิ วากอน อาร์
รุ่นต่อไป: ซูซูกิ อิกนิส ซูซูกิ โซลิโอ (ญี่ปุ่น)
ซูซูกิ สแปลช (อังกฤษ: Suzuki Splash) เป็นรถยนต์นั่งซิตี้คาร์ (City Car) ที่ผลิตโดย ซูซูกิ เริ่มผลิตในปี พ.ศ. 2551 โดยเป็นรถที่ผลิตร่วมกับ โอเปิล เพื่อป้อนตลาดยุโรปโดยเฉพาะ และมีจำหน่ายในเอเชียบางประเทศ เช่น อินเดีย ญี่ปุ่น เป็นต้น โดยใช้ชิ้นส่วนร่วมกับ โอเปิล อจิลา (อังกฤษ: Opel Agila)
ซูซูกิ สแปลช เริ่มจัดแสดงครั้งแรกในงานแฟรงค์เฟิร์ทมอเตอร์โชว์ปี 2007 และเริ่มจำหน่ายจริงในปี พ.ศ. 2551 โดยมีเครื่องยนต์เบนซิน 1.0 และ 1.2 ลิตร และเครื่องยนต์ดีเซล 1.4 ลิตร ใช้ระบบขับเคลื่อนล้อหน้า มีตัวถังแบบเดียวคือแฮทช์แบค 5 ประตู ใช้เกียร์ธรรมดา 5 สปีด เกียร์อัตโนมัติ 4 สปีด และเกียร์อัตโนมัติแบบ CVT ระยะฐานล้ออยู่ที่ 2,360 มม. ความยาว 3,720 มม. ความกว้าง 1,680 มม. และความสูง 1,590 มม. มีฐานการประกอบอยู่ที่ประเทศฮังการีและอินเดีย
ซูซาโฟน

ซูซาโฟน (อังกฤษ: Sousaphone) เป็นเครื่องดนตรีกลุ่มเครื่องลมทองเหลืองใช้ในวงโยธวาทิต ตั้งชื่อตามชื่อของจอห์น ฟิลิป ซูซา หัวหน้าวงดุริยางค์นาวิกโยธินสหรัฐอเมริกา ที่เป็นผู้ออกแบบและสั่งสร้างขึ้น
ซูซาโฟนมีลักษณะเป็นรูปวงแหวนขนาดใหญ่ เวลาบรรเลงนักดนตรีต้องคล้องไหล่ ปากลำโพง โดยมากจะใช้ในวงโยธวาทิต วงดนตรีลูกทุ่ง จนถึงวงออเคสตรา และแตรวง จะหันออกไปด้านหน้า ทำให้นักดนตรีสามารถเคลื่อนไหวหรือเดินแปรขบวนได้สะดวก โดยจอห์น ฟิลิป ซูซา เป็นผู้สั่งให้บริษัท ซี. จี. คอนน์ ผู้ผลิตเครื่องดนตรีเป็นผู้พัฒนาขึ้นในช่วงปี ค.ศ. 1889 โดยปรับปรุงมาจากทูบา และเฮลิคอน ซึ่งเป็นเครื่องดนตรีที่มีลักษณะคล้ายกัน แต่หันปากแตรไปด้านข้าง
แหล่งข้อมูลอื่น

Virginia Tech Music Dictionary: Sousaphone เก็บถาวร 2014-10-12 ที่ เวย์แบ็กแมชชีน
All The Instruments: Sousaphone
Sousaphone History เก็บถาวร 2018-01-11 ที่ เวย์แบ็กแมชชีน
ซีควินท์

| ซีควินท์ C-Quint |
| --- | --- |
ที่เกิด:  กรุงเทพมหานคร ประเทศไทย
แนวเพลง: ป็อป ที-ป็อป
ช่วงปี: 2551 - 2557
ค่ายเพลง: อาร์เอส
อดีตสมาชิก: จิระ ด่านบวรเกียรติ (ฟลุค)  วีระชัย ลีฬหาทร (แบงค์)  พิชญ์ กาไชย (พิชญ์)  นิมิต มนัสพล (โยชิ) นัฐพล วีระอนันตวัฒน์ (เบสท์)

เว็บไซต์: http://cquint.youdumv.com
ซีควินท์ (อังกฤษ: C-Quint) เป็นศิลปินวงบอยแบนด์สัญชาติไทย ประกอบด้วยสมาชิก ฟลุค - จิระ ด่านบวรเกียรติ, เบสท์ - นัฐพล วีระอนันตวัฒน์, แบงค์ - วีระชัย ลีฬหาทร, พิชญ์ - พิชญ์ กาไชย และ โยชิ - นิมิต มนัสพล ซึ่งใช้เวลาฝึกซ้อมและทำงานก่อนที่จะออกผลงานชุดแรก 2 ปี จึงได้ผลงานชุด ซีควินท์ ในปี 2008